Teknisk samarbejdsprøve

Opgave 1

I app’en skal du forestille dig en ”opgave” hvor det skal være muligt at tilføje materialer (Items). Når man kommer ind på denne visning præsenteres de senest anvendte eller oftest anvendte items, desuden skal det være muligt for at søge efter andre items.

Kom gerne med forslag til, hvordan man kan anvende kameraet til at lave en nem item-registrering.  
Samtidig kan der overvejes, hvordan visningen af et items kan være, når man tilføjer det samme item fra flere forskellige grossister.

## Opgave 2

Der skal derudover være mulighed for at se hvilke (Items), der tidligere er blevet tilføjet.  
Lav eventuelt mulighed for at gruppere efter forskellige kriterier såsom dato, grossist mm.

Du får stillet en datamodel til rådighed i form af json-filer, som du kan basere din app på.

**Delopgaverne her består i:**

Lav en Xamarin APP til enten iOS eller Andriod, hvor du kan fremvise din løsning til Opgave 1 og 2. Det er lige meget om du viser app’en via en emulator eller en rigtig telefon.

Brug datamodellen til enten at lave en in-app løsning eller et simpelt RestAPI til at håndtere data.

**Generelt:**

Det er ikke et krav at løsningen er klar til at blive lagt i drift, men det er vigtigt, at du har overvejet, og via koden viser, hvordan løsningen ville se ud, hvis den blev gjort produktionsklar. Dette omfatter, men er ikke begrænset til, at du viser hvordan løsningen kan autotestes og hvilket kommentarniveau, du synes er passende.

Du bestemmer selv om du vil bruge yderligere frameworks. Hvis du bruger sådanne, så overvej fordele/ulemper ved at bruge 3. parts komponenter ift. Egne komponenter.

Tænk over brugervenlighed – mange af vores brugere er ikke stærke til IT.